Publication: Magyar Közlöny
Issue: MK-2011-60 (Year: 2011, Number: 60)
Era: contemporary
Section: A társadalombiztosítási nyugellátásról szóló 1997. évi LXXXI. törvény 2. § (6) bekezdés b) pontja alapján az a személy,
Paragraph Index: 898

A társadalombiztosítási nyugellátásról szóló 1997. évi LXXXI. törvény 2. § (6) bekezdés b) pontja alapján az a személy, aki 2011. január 31-éig kezdeményezi a magán-nyugdíjpénztári tagsági jogviszonyának fenntartását, 2011. december 1-jétõl kezdõdõen a társadalombiztosítási nyugdíjrendszerben további szolgálati idõt nem szerez. A népszavazási eljárás jogszabályokban meghatározott idõtartamára és folyamatára tekintettel a népszavazásra feltenni kívánt kérdés a Testület álláspontja szerint nem egyértelmû. A kérdés hitelesítése esetén az aláírásgyûjtésre és a benyújtott aláírások ellenõrzésére rendelkezésre álló határidõ ismeretében a népszavazásra a jogszabályban meghatározott 2011. december 1-i határidõt követõen kerülne sor. Ezáltal a népszavazásra feltenni kívánt kérdés a választópolgárok számára félrevezetõ lenne, ugyanis a „továbbra is” kifejezés azt a téves látszatot keltené, mintha a magán-nyugdíjpénztári tagok a népszavazáskor hatályos jogszabályok alapján szolgálati idõt szerezhetnének, pedig ez akkor már nem lenne így. Az Országos Választási Bizottság – az Nsztv. 10. § c) pontja alapján, mivel a kérdés megfogalmazása nem felel meg a törvényben foglalt követelményeknek – az aláírásgyûjtõ ív mintapéldányának hitelesítését megtagadja. II.

Source: https://magyarkozlony.hu/hivatalos-lapok/2a2ea586894cb346b3620425369c3dd93c6a8178/dokumentumok/5b050b17063b3e39dca5f81cd60b6e91c34375e5/letoltes